67
Wira wa kushukuru
Kpwa chilongozi wa aimbadzi. Kpwa kuhumira vifwaya vya nyugbwe. Zaburi. Wira.
1 Mlungu hulole na mbazi na hujaliye;
hulole na mbazi,
2 ili atu a dunia amanye vira ulondavyo,
nao atu a mataifa gosi amanye kukala unativya.
3 Atu a makabila gosi naakutogole uwe Mlungu,
atu osi naakutogole!
4 Atu a mataifa ganjina gosi naahererwe na kuimba na raha,
mana anaamula atu bila ubaguzi
na kulongoza chila taifa duniani.
5 Atu a makabila gosi naakutogole uwe Mlungu,
atu osi naakutogole!
6 Tsi indavyala mavunoge,
mana Mlungu wehu wahujaliya.
7 Mlungu naenderere kuhujaliya;
atu a dunia ndzima amuogophe.